《晓思》
元代·方回

霜天钟鼓趣晨兴，老我无毡脚似冰。
千骑马尘跑玉勒，一枝梅似伴香灯。
年当致仕元无位，心亦怀归苦未能。
政用括囊保衰暮，可劳妒妇愤填膺。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。